རྣམ་རྒྱལ་གྱིས་ཡི་གེ་ཁྲིད་པས་མགོན་སྐྱབས་དང་ངེད་གཉིས་ལ་སྤྲོ་སྣང་དང་མཚར་སྣང་ལྷན་དུ་སྐྱེས།རྣམ་རྒྱལ་གྱིས་ཡི་གེ་འཁྲིད་ཐབས་འདི་ལྟར་ཡིན་ཏེ།བྱི་ལོང་ས་འབུར་ཞིག་བདེ་མོར་བསྙམས་རྗེས་དེའི་སྟེང་དུ་ལག་གཡས་པའི་གུང་མཛུབ་ཀྱིས་དབྱིབས་རྟ་དང་མཚུངས་པའི་རི་མོ་ཞིག་བྲིས་ཏེ་འདི་ཅི་རེད་ཅེས་དྲིས་བྱུང་།མགོན་སྐྱབས་ཀྱིས་གཡས་ནས་ལྟ་ཙམ་དང་གཡོན་ནས་ལྟ་ཙམ་་བྱས་ཏེ་རི་བོང་ཞིག་རེད་ཟེར་བས་རྣམ་རྒྱལ་བགད་དེ་ཁ་ཟུམ་མི་ཐུབ་པར་གྱུར་སོང་།ངས་ཀྱང་ཞིབ་ལྟ་ཞིག་བྱས་ནས་ཕལ་ཆེར་རྟ་ཞིག་ཡིན་པ་འདྲ་ཞེས་བཤད་པ་ན་རྣམ་རྒྱལ་སྔར་ལས་ཀྱང་བགད་དེ་བརྒྱལ་ལ་ཁད་དུ་གྱུར་སོང་།